ప్రధాన పశ్చిమ ఆఫ్రికా సామ్రాజ్యాల సరిహద్దుల్లో ప్రస్తుత గినియా ప్రాంతం ఉండేది. మొట్టమొదటి ఘనా సామ్రాజ్యం వాణిజ్యంలో అభివృద్ధి సాధించినప్పటికీ చివరికి ఆల్మోరోవిడుల దాడుల పునరావృతమయిన కారణంగా వాణిజ్యం క్షీణించింది. ఉత్తర ఆఫ్రికా వ్యాపారులుగా ఈ ప్రాంతంలో ముస్లిములు మొదటిసారి వచ్చారు.

సోసో రాజ్యం (12 నుండి 13 వ శతాబ్దాల వరకు) కొంతకాలం పాలించింది. 1235 లో అయితే సిసో పాలకుడు సౌమాంగౌయు కాంటేను కిరినా యుద్ధంలో ఓడించిన తరువాత ఈ ప్రాంతం మాలి సామ్రాజ్యం ఆధిక్యతలోకి చేరింది. మాలి సామ్రాజ్యం మెంసా (చక్రవర్తులు) రాజవంశీయులు పాలించారు. 1324 లో కంకౌ మొంసా మక్కాకు హజ్ యాత్ర చేసిన అత్యంత ప్రసిద్ధి చెందింది. అతని పాలన ముగిసిన కొద్దికాలం తర్వాత మాలి సామ్రాజ్యం క్షీణించడం ప్రారంభమైంది. 15 వ శతాబ్దం సామంత రాజ్యాలచే పాలన భర్తీ చేయబడింది.

వీటిలో అత్యంత విజయవంతమైనది థాంగ్ సామ్రాజ్యం. ఇది 1460 నుండి దాని శక్తిని విస్తరించింది. చివరకు భూభాగం, సంపదలో మాలి సామ్రాజ్యాన్ని అధిగమించింది. 1582 లో ఆస్కియా దావుదు పాలనలో తలెత్తిన ఒక పౌర యుద్ధం వరకు సంపన్నంగా ఉంది. బలహీనం అయిన సామ్రాజ్యం కేవలం మూడు సంవత్సరాల తరువాత మొరాకోలు సాగించిన టొంటీబీ యుద్ధం తరువాత పతనం అయింది. మొరాకోలు రాజ్యాన్ని సమర్థవంతంగా పాలించలేక పోయారు. ఫలితంగా ఇది అనేక చిన్న రాజ్యాలుగా విడిపోయింది.

ప్రధాన పశ్చిమ ఆఫ్రికన్ సామ్రాజ్యాలు పతనం తరువాత వివిధ రాజ్యాలు ప్రస్తుత గినియాను పాలించాయి. ఫుల్నీ ముస్లింలు సెంట్రల్ గినియాలోని ఫూటా జల్లన్కు వలస వచ్చి 1735 నుండి 1898 వరకు ఒక ఇస్లాం రాజ్యాన్ని స్థాపించి లిఖిత రాజ్యాంగం రూపొందించారు. వస్సౌలౌ (వస్సులు) ఈప్రాంతాన్ని సామ్రాజ్యం స్వల్ప కాలం (1878-1898) పాలించింది. తరువాత వారు ఫ్రెంచి చేతిలో ఓడిపోయి ఐవరీ కోస్టుకు తరలి వెళ్ళారు.

పర్యాటకం
పశ్చిమాఫ్రికా సాంరాజ్యాలు , గినియాలో రాజ్యాలు
ఆహారం
భౌగోళికం